Татарстаннан тагын бер түрә мошенниклар корбанына әйләнгән

	Аферистлар Казанның Туризмны үстерү комитеты директоры исеменнән аның танышларына шалтыратканнар Мошенниклар Казанның Туризмны үстерү комитеты башлыгы Дарья Санникованың социаль челтәрләрен “ваткан”. 	 Түрә ханым бу хакта үзенең телеграм-каналында язган. – Аккаунтымны “ватканнар”, минем исемемнән көч структурларыннан шалтыратсалар, җавап бирмәгез! – диелгән хәбәрдә. Санникова билгеләп үткәнчә, ул спам-шалтыратулардан котылу өчен телефонын элемтә операторының кайбер хезмәтләренә тоташтырган. Исегезгә төшерәбез: моңа кадәр мошенниклар сәнәгать һәм сәүдә министры Олег Коробченко, шулай ук авыл хуҗалыгы һәм азык-төлек министры Марат Җаббаровның социаль челтәрләрдәге аккаунтларын “ваткан”. 
	---	
Ватаным Татарстан

	№ --- | 18.01.2024	


